title: قولونجو
text: قولونجو کندی اورمو بؤلگه‌سینین، انزل بؤلومونون، گونئی انزل قصبه‌سی‌نده یئرلیشیب. قولونجو انزل بؤلومونده ان بؤیوک کنددیر. قولون تورکجه‌ده آتین بالاسی دئمک اولاراق قولونجو سؤزو ایسه آتین بسلتمک یئری یوخسادا آتچی دئمک‌دیر.
  
  جوغرافیایی یئرلشمه‌سی 
  قولونجو اورمو‌نون قوزئیینده و سالماس یولوندا یئرلشیب‌دیر. بو کندین یوکسلییی دنیز سویه‌سیندن ۱٬۳۵۰ مئتردیر.
  
  اهالی 
  ۱۳۸۵ اینجی ایلین نوفوس سایی‌سی اساسیندا بو کندین ۴٬۹۵۵ نفر اهالی‌سی و ۱٬۲۲۴ عائیله‌سی وار. ایندیلیکده قولونجونون اهالی‌سی ۵،۰۰۰ نفردن چوخ‌دور. قولونجودا یاشایان‌لار آذربایجان تورکو اولاراق سوننو حنفیدیرلر. بو کند گونئی آذربایجانین کوره سوننو کندلرین‌دن ساییلیر.سوننولرله یاناشی بو کندده بیر آزلیق شیعه تورکلردن‌ده یاشاییرلار.
  
  آدلیم لار 
   دده کاتیب
   غازی بوزقورد
  
  ایقتیصادیات 
  بو کندین اهالی‌سی اکینچیلک، مئیوه‌چیلیک و قوشچولوق‌لا دولاناراق،اونون اورون‌لریندن ایسه آلما، بادام، اوزوم، گیلاس، قوز و هولونو اؤرنک گؤسترمک اولار.بورادا یاشایان‌لارین بعضی‌سی‌ده کامیون و تریلر سوروجوسو اولاراق بو یولدان گونلری کئچیر‌.
  
  گزمه‌لی و گورمه‌لی یئرلر 
  رحتملیک دده کاتیبین مقبره‌سی ،خاتم‌النبیین مسجیدی و شاه ابوالقاسیم توربه‌سی بو کندین ان گؤزل و گؤرونتولو یئرلری ساییلیرلار.
  
  بیرده باخ 
  غربی آذربایجان اوستانی‌نین کندلری
   غربی آذربایجان اوستانی
   کوره سوننو بویو
  
  خاریجی کئچیدلر 
  غربی آذربایجان اوستانی‌نین پورتالی
  
  قایناقلار 
  
  اورمو بؤلگه‌سی‌نین کندلری